***Faust*** je slavna njemačka crno-bijela nijema fantastična drama iz 1926. koju je režirao F. W. Murnau a koja je adaptacija istoimene drame (tragedije) koju je napisao Johann Wolfgang Goethe a koja se zasniva na staroj njemačkoj priči o znanstveniku koji je sklopio ugovor sa vragom. To je jedan od klasika njemačkog ekspresionističkog filma koji je doživio velik uspjeh u kinima.

Filmska ekipa
-------------

* **F. W. Murnau**, redatelj
* **Gösta Ekman** kao Faust
* **Emil Jannings** kao Mephisto
* **Camilla Horn** kao Gretchen/Marguerite
* **Frida Richard** kao Gretchenina majka

Radnja
------

Sile zla žele pobjeći iz podzemlja, ali ih zaustavi Anđeo. Anđeo i Vrag sklope okladu; ako stari znanstvenik **Faust** postane zao onda će i cijela Zemlja postati vlasništvo zla, a ako ostane dobar onda će vladati dobro. Vrag pošalje zaraznu epidemiju u grad pa Faust očajno traži lijek kako bi spasio oboljele. Za znanje se obeča **Mephistu** za jedan dan, no ljudi shvate s kim je sklopio ugovor pa ga kamenuju i otjeraju.

Onda Mephisto pomladi Fausta i odvede ga na letećem tepihu u Italiju odakle mu ponudi puno žena. Zaluđeni Faust za mladost proda svoju dušu Mephistu. Kada se vrati natrag u grad, Faust se zaljubi u Gretchen ali joj Mephisto ubije brata i kao ubojicu optuži njega. Gretchen završi na lomači, ali joj se dobrovoljno pridruži i Faust te svojom ljubavlju i žrtvovanjem slomi pakt i dobije natrag svoju dušu.

Zanimljivosti
-------------

* Leni Riefenstahl je napravila audiciju za glavnu ulogu, ali ju nije dobila.

Kritike
-------

Skoro svi kritičari su pozitivno ocijenili film. *Fernando F. Croce* je u svojoj recenziji, u kojoj je filmu dao 4 od 4 zvijezde, napisao: "Filmovi iz njemačke ekspresionističke ere su slavni zbog svojih žestoko stiliziranih realizacija, a za Murnaua ta artificijalnsot medija je donijela kluč za predstavljanje njegovih istina" a *Michael W. Phillips Jr*. : "Remek-djelo ekspresionističkog filmotvorstva, nijemi klasik koji je na žalost duboko oslabljen u ukočenom drugom činu. Ipak, usprkos toj mani, prvi, apokaliptični čin i treći, fatalistični, čine ovo jednim od vizualno najzanimljivijih i najuzbudljivijih filmova nijemog razdoblja. Odlična ekspozicija predstavlja četiri jahača apokalipse kako jašu iznad Europe; Satan i anđeo se svađaju oko sudbine svijeta...Lokacija filma tijekom većine njegove radnje se nalazi u Pragu tijekom epidemije. Dizajn scenografije i kamera u ovom filmu su prava čuda; osobito u sceni u kojoj se ogromni Memphisto nalazi iznad makete grada i njegova sjena pada na njega". Roger Ebert je zaključio: "Katkad osjećam, u ovom razdoblju stručne kompjuterske animacije, da mi biva pokazano previše - ta tehnika potiskuje umjetnost i maštu. Svijet "Fausta" nikada nije bio namijenjen da bi se identificirao pravi fizički svemir, nego da bude krajolik noćnih mora".

Vanjske poveznice
-----------------

***Faust (film, 1926)*** na Wikimedijinoj ostavi

* *Faust* na sajtu IMDb
* Recenzije na Rottentomatoes.com
* Film za downloadati na internet archive

| * p
* r
* u
Filmovi koje je režirao F. W. Murnau |
| --- |
| Njemački filmovi | 
* *Der Knabe in Blau* (1919)
* *Satanas* (1920)
* *Der Bucklige und die Tänzerin* (1920)
* *Der Januskopf* (1920)
* *Abend - Nacht - Morgen* (1920)
* *Der Gang in die Nacht* (1921)
* *Sehnsucht* (1921)
* *Schloß Vogelöd* (1921)
* *Marizza* (1922)
* *Der Brennende Acker* (1922)
* *Nosferatu* (1922)
* *Phantom* (1922)
* *Die Austreibung* (1923)
* *Die Finanzen des Großherzogs* (1924)
* *Der letzte Mann* (1924)
* *Herr Tartüff* (1925)
* *Faust - Eine deutsche Volkssage* (1926)

 |
| Američki filmovi | 
* *Sunrise* (1927)
* *Four Devils* (1928)
* *City Girl* (1930)
* *Tabu* (1931)

 |